ऐसे में बीजेपी के केन्द्रीय नेताओं की रैली में भी भीड़ जुटनी बंद हो गई है
आज जयपुर के बीलवा गांव में हुई भाजपा के राष्ट्रीय अध्यक्ष जेपी नड्डा की रैली को लेकर पीसीसी अध्यक्ष गोविंद सिंह डोटासरा ने तंज कसा हैं। डोटासरा ने बयान जारी करके कहा है कि राजस्थान की जनता ने भाजपा और उसके नेताओं से दूरी बना ली हैं।
आज जयपुर के बीलवा गांव में हुई भाजपा के राष्ट्रीय अध्यक्ष जेपी नड्डा की रैली को लेकर पीसीसी अध्यक्ष गोविंद सिंह डोटासरा ने तंज कसा हैं। डोटासरा ने बयान जारी करके कहा है कि राजस्थान की जनता ने भाजपा और उसके नेताओं से दूरी बना ली है। जिस कारण भाजपा के केन्द्रीय नेताओं की रैली में भी भीड़ जुटनी बंद हो गई है। 
उन्होंने कहा कि भारतीय जनता पार्टी के नेता राजस्थान में आकर झूठे तथ्य एवं असत्य कथन कहकर जनता को भ्रमित करना चाहते हैं। जबकि राजस्थान की जनता भाजपा के नेताओं की असलियत पहचान चुकी है।
उन्होंने कहा कि राजस्थान में भ्रष्टाचार के विरूद्ध जीरो टोलरेंस पॉलिसी के तहत एन्टी करप्शन ब्यूरो ने कार्रवाई करते हुए कलक्टर, एसपी जैसे बड़े अधिकारियों के साथ 1750 से अधिक अपराधियों को जेल की सलाखों के पीछे पहुंचाया तथा संवैधानिक पदों पर बैठे व्यक्तियों के विरूद्ध भी तत्परतापूर्वक कार्यवाही की गई।
भाजपा राज में दर्ज नहीं होते थे मामलें 
पीसीसी अध्यक्ष गोविंद सिंह डोटासरा ने कहा कि भाजपा के शासनकाल में महिला उत्पीडऩ के अपराधों को दर्ज करवाने के लिए महिलाओं को न्यायालय का सहारा लेना पड़ता था। जिस कारण 35 प्रतिशत अपराध न्यायालय के आदेश से दर्ज होते थे। लेकिन कांग्रेस की सरकार ने प्रदेश में एफआईआर दर्ज करना अनिवार्य किया। 
उन्होंने कहा कि भाजपा की पूर्ववर्ती सरकार के शासन में बलात्कार के मुकदमें में जांच में ही औसतन 272 दिन लगते थे। किन्तु कांग्रेस सरकार के प्रयासों से 52 दिन में जांच पूर्ण होकर पीडि़ता को न्याय दिलवाने तथा अपराधी को सजा दिलवाने का कार्य हो रहा है।
परिवारवाद पर दिए जेपी नड्डा के बयान को लेकर डोटासरा ने कहा कि भाजपा विपक्ष के नेताओं की एकता से घबराकर बौखला गई हैं। जिस कारण भाजपा नेता अनर्गल बयान दे रहे है। जबकि भारतीय जनता पार्टी में परिवारवाद के नाम पर भाजपा पदाधिकारी बनने वाले एवं टिकट लेकर जनप्रतिनिधि बने लोगों की लम्बी फेहरिस्त है। 
उन्होंने कहा कि जनता को लुभाने एवं भ्रमित करने के लिए भाजपा अपने केन्द्रीय नेताओं को राजस्थान में सक्रिय कर ही हैं। लेकिन एक भी केन्द्रीय नेता यह जवाब नहीं देता है कि 13 जिलों की प्यास बुझाने वाली महत्वकांक्षी परियोजना ईआरसीपी को राष्ट्रीय परियोजना का दर्जा क्यों नहीं दिया गया। उन्होंने कहा कि प्रदेश की जनता गहलोत सरकार की योजनाओं से संतु्ष्ट व खुश हैं। आगामी विधानसभा चुनावों में प्रदेश में पुन: कांग्रेस की सरकार बनेगी व 2024 के लोकसभा चुनावों में केन्द्र सरकार से भारतीय जनता पार्टी को देश की जनता बेदखल करेगी। 